paragraph_text: Uholaže (žuželjice, škarice, uljeze, uloge, kožaši, uložine; lat. Dermaptera) su red manjih, vitkih, ponešto sploštenih kukaca kojima su krila jako smanjena i čvrsto hitinizirana u sjajni oklop nalik koži, a obilježava ih par oštrih jako hitiniziranih izraštaja (cerci) na zatku. Nazvane su prema pogrešnom vjerovanju da mogu ući u uho te snažnim škaricama probiti bubnjić.